fi id fi fi fi fi fi fi et de fi fi fi fi fi fi fi fi fi fi pt fi fi fi fi fi fi fi es fi fi fi fi fi fi fi fi fi fi fi fi fi fi fi da sv et fi fi fi fi fi fi fi fi fi fi fi da fi fi fi en fi it fi de fi fi en ru et es pt fi
Yhden Vanhemman Perheiden Liitto ry keskittyy tänä keväänä verkossa annettavaan tukeen - YVPL - Yhden Vanhemman Perheiden Liitto ry
Mitä liitto on saanut aikaan?
Yhden Vanhemman Perheiden Liitto ry keskittyy tänä keväänä verkossa annettavaan tukeen
01.04.2020 | Ajankohtaiset | 2 Kommentit
Yhden Vanhemman Perheiden Liitto ry keskittyy tänä keväänä erilaisiin verkossa tarjottaviin tukimuotoihin. Viikolla 13 alkavan, 8 viikkoa kestävän suljetun Hyvä Ero -verkkoryhmän lisäksi aloitamme kaikille yhden vanhemman perheille avoimet, teemoitetut pop up -olkkarichatit yhteistyökumppanimme Tukinetin verkkoalustalla.
Olkkarichatit keskittyvät erilaisiin yhden vanhemman perheitä koskettaviin teemoihin kuten eroon, vanhemmuuteen, lapsen ja nuoren näkökulmiin sekä omaan jaksamiseen. Chatteja järjestetään viikottain pääasiassa torstai-iltaisin ja näitä ohjaavat liiton työntekijät. Chattien määrää on mahdollista lisätä, mikäli kysyntä kasvaa. Lisäksi tarjoamme vertaistuettuja chatteja yksin odottaville ja täysin yksin lasta kasvattaville vanhemmille.
YVPL:n nuorisotoimintaa koordinoiva VeNyvä-hanke aloittaa murrosikäisten lasten vanhemmille tarkoitetun Kamalat äidit -verkkoryhmän huhtikuussa. Lisäksi VeNyvä ja Kasvatus- ja perheneuvonta ry – Kasper valtaavat Mannerheimin Lastensuojeluliiton Nuortennetin sekä sen some-kanavat teemalla vanhempien ero 14.4.-17.4.2020. Seuraa, osallistu keskusteluun ja kuule nuorten ajatuksia vanhempien erosta täällä: www.nuortennetti.fi, Insta @mll_nuortennetti & Snäppi @MLL_Nuortennetti.
Huhtikuussa liitto avaa myös täysin uuden vertaisohjaajakoulutuksen verkkoon. Koulutus toteutetaan Hyvä Kysymys – kun elämä askarruttaa -alustalla ja se on tarkoitettu liiton vapaaehtoisille olkkariohjaajille ja tukihenkilöille.
Erotukeen keskittyvä Eroinfo-puhelin päivystää normaalisti. Eroinfo-puhelimessa YVPL ry antaa erotukea esimerkiksi lapsen tapaamiseen, huoltoon ja elatukseen liittyviin kysymyksiin. Eroinfopuhelin päivystää ma, ti ja to klo 10-16 ja ke klo 10-19 numerossa 020 774 9800.
Vertaistukichatit, niiden teemat ja sisällöt löytyvät osoitteesta www.tukinet.net -> vertaistukea yhden vanhemman perheiden vanhemmille. Suora linkki olkkarichat-listaukseen: https://tukinet.net/teemat/vertaistukea-yhden-vanhemman-perheiden-vanhemmille/ryhmachatit/
Hyvä kysymys -verkkoalusta: www.hyvakysymys.fi
Iida 12.04.2020 klo 15:52
En löydä ryhmää/chatia yksinodottaville. Onko sellaista?
Koronan takia eka neuvolalääkäri, raskausajan ryhmät, fyssari ja synnytysvalmennukset on peruttu.
Luulen, etten ole ainoa, joka kaipailisi vähän kuulumisia ja ajatusten vaihtoa toisilta samassa tilanteessa olevilta.
Iso kiitos tärkeästä työstä!.
Heljä Sairisalo 30.04.2020 klo 13:25
Verkossa kokoontuu Leija -ryhmä yksinodottajilla ja yksin lapsen kanssa alusta asti toimineille. Sitä vetävät mm. aluekoordinaattorit Laura Nousiainen 0400441708 ja Marjo Meriranta 0400 441708.
Odotatko yksin -puhelin on 040 541 5294. Se vastaa virka-aikoina.
Lähetä kommentti Peruuta vastaus
Sähköpostiosoitettasi ei julkaista. Pakolliset kentät on merkitty *
Yhden Vanhemman Perheiden Liitto ry
Puheenjohtaja Susanna Kavonius 050 350 9967